Title: Príloha č
Author: Sprusansky.Milos
Last saved by: spano
Company: ŽSR

Príloha č. 4

NÁVRH ZMLUVY O PODMIENKACH RUČENIA MEDZI MF SR A ŽELEZNIČNOU SPOLOČNOSŤOU, a. s.

Zmluva
o podmienkach ručenia, uzatvorená podľa § 51 Občianskeho zákonníka 
a § 10 ods. 4 Zákona NR SR číslo 386/2002 Z. z. o štátnom dlhu a štátnych zárukách .

Zmluvné strany

Ministerstvo financií Slovenskej republiky,
Štefanovičova 5
817 82  Bratislava

zastúpená: Ivanom Miklošom, podpredsedom vlády a ministrom financií
Bankové spojenie: NBS
Číslo účtu: 2521-002/0720
IČO: 00 151 742
ďalej len ”ministerstvo”

a
Železničná spoločnosť, a. s.
Klemensova 8
813 61  Bratislava

zastúpená: Pavlom Kužmom, predsedom predstavenstva a
	     Vladimírom Ľuptákom, podpredsedom predstavenstva
Bankové spojenie: Tatrabanka, a. s.
Číslo účtu: 2621740764/1100
IČO: 35 828 226
DIČ: 00 35 828 226/600
Zapísaná v Obchodnom registri Okresného súdu Bratislava I, Vložka 2893/B
ďalej len „žiadateľ“

Čl. 1
Predmet zmluvy

Predmetom zmluvy je stanovenie podmienok, za ktorých ministerstvo so súhlasom vlády SR prevezme štátnu záruku za riadne splnenie záväzkov žiadateľa, vyplývajúcich z úveru, ktorý mu bol poskytnutý bankou Unibanka, a. s. vo výške 2.000.000.000,- Sk na základe úverovej zmluvy číslo 13/01/006 zo dňa 4.6.2001 a z nich vyplývajúce práva a povinnosti zmluvných strán, ako aj práva Ministerstva financií SR.

Čl. 2
Práva a povinnosti zmluvných strán

Ak vláda SR odsúhlasí zmenu dlžníka v uvedenom úverovom vzťahu a tým aj záruku za riadne splácanie záväzkov žiadateľa, vyplývajúcich z úveru, ktorý bol poskytnutý  v roku 2001 bankou Poľnobanka, a. s. vo výške 2.000.000.000,- Sk. pôvodne Železniciam Slovenskej republiky a z ktorého záväzky boli postúpené na Železničnú spoločnosť a.s. Železničná spoločnosť, a. s., ako nový žiadateľ sa zaväzuje:

1	Dvakrát ročne informovať ministerstvo a Ministerstvo dopravy, pôšt a telekomunikácií SR o svojej finančnej a celkovej ekonomickej situácii, vrátane prehľadu splácania istiny a úrokov z úveru. Informáciu bude žiadateľ písomne predkladať najneskôr k 30. aprílu a 
30. septembru príslušného roka až do splatenia úveru; k 30. aprílu predložiť účtovnú závierku za predchádzajúci rok overenú audítorom.
2	V prípade ohrozenia splácania istiny alebo úrokov je žiadateľ povinný oznámiť túto skutočnosť písomne najneskôr 30 dní pred príslušným termínom splatnosti ministerstvu, s presným uvedením dôvodu.
3	Na vyžiadanie ministerstva poskytnúť v potrebnom rozsahu dokumentáciu, potrebnú na výkon kontroly plnenia podmienok úverovej zmluvy, ručiteľskej zmluvy a tejto zmluvy a umožniť ministerstvu výkon kontroly.
4	Bez zbytočného odkladu písomne oznámiť ministerstvu, že bol proti Železničnej spoločnosti, a. s. podaný návrh na vyhlásenie konkurzu, alebo návrh na vyrovnanie, alebo nútené vyrovnanie, alebo bolo vydané rozhodnutie o likvidácii Železničnej spoločnosti, a. s.
5	Ak štát bude plniť záväzok z úverovej zmluvy špecifikovanej v Čl. 1 voči z nej vyplývajúcemu veriteľovi za žiadateľa, je tento povinný pred termínom splatnosti každej takejto splátky uzavrieť s ministerstvom Zmluvu o návratnej finančnej výpomoci podľa §13 zákona č.386/2002 Z.z. o štátnom dlhu a štátnych zárukách.
6	Neuskutočniť prevod alebo vklad svojho majetku v prospech iných podnikateľov a nezriadiť záložné právo na svoj majetok do ukončenia platnosti štátnej záruky bez súhlasu ministerstva.
7	V prípade, že žiadateľ nesplní ktorúkoľvek z povinností uvedených v tejto zmluve, alebo nedodrží v zmluve stanovené termíny, je povinný zaplatiť v prospech príjmového účtu štátneho rozpočtu č. 19-5327002/0720 zmluvnú pokutu vo výške 100 tis. Sk za každé jednotlivé porušenie podmienok tejto zmluvy. Ministerstvo je oprávnené požadovať náhradu škody spôsobenej porušením povinnosti, na ktorú sa vzťahuje zmluvná pokuta. Zaplatením pokuty predmetná povinnosť nezaniká a jej splnenie je súdne vymáhateľné. 
8	Umožniť, aby zástupca ministerstva bol členom správnej rady žiadateľa, a to po dobu trvania záväzkov žiadateľa vyplývajúcich z úverovej zmluvy a jeho záväzkov voči ministerstvu, vyplývajúcich z realizovaných štátnych záruk.
9	Žiadateľ súhlasí s tým, že voči ministerstvu sa na jeho účty v peňažných ústavoch nevzťahuje bankové tajomstvo.
10	Prostriedky získané z tohto úveru použiť v súlade s dohodnutými podmienkami len na financovanie vládou schválených záväzkov.

Čl. 3.
Záverečné ustanovenia 

1	Zmluva nadobúda platnosť dňom jej podpísania obidvomi zmluvnými stranami a účinnosť dňom prehlásenia ručiteľa o zabezpečení záväzku za  úver uvedený v článku 1 tejto zmluvy.

2	Táto zmluva môže byť zmenená alebo doplnená len so súhlasom zmluvných strán, a to formou písomného dodatku, ktorý nadobúda platnosť a účinnosť dňom podpísania obidvomi zmluvnými stranami.

3	Zmluvné strany sa dohodli, že pre prípadné spory plynúce z tejto zmluvy, pokiaľ by ich nevyriešili ich štatutárni zástupcovia rokovaním, budú riešené na miestne príslušných súdoch.
4	Zmluvné strany zhodne prehlasujú, že zmluva nebola uzatvorená v tiesni a vyjadruje ich slobodnú vôľu, čo potvrdzujú svojimi podpismi.
5	Práva a povinnosti zmluvných strán vyplývajúce z tejto zmluvy sa riadia, pokiaľ nie je v zmluve ustanovené inak, všeobecne záväznými predpismi.
6	Platnosť zmluvy končí splnením záväzkov vyplývajúcich z tejto zmluvy a splnením všetkých záväzkov žiadateľa voči ministerstvu, vyplývajúcich z realizovaných štátnych záruk.
7	Zmluva je vyhotovená v 5 rovnopisoch (pre každú stranu po dvoch a jeden pre Ministerstvo dopravy, pôšt a telekomunikácií SR), pričom každý má platnosť originálu. 

V Bratislave, dňa       2003
Ivan Mikloš | | Pavol Kužma
podpredseda vlády a minister | | predseda predstavenstva
Ministerstvo financií SR | | Železničná spoločnosť, a. s.
| | Vladimír Ľupták
| | podpredseda predstavensva
| | Železničná spoločnosť, a. s.